સારાંશ માટે દસ્તાવેજ: સ્થાનિક મીડિયામાં આવેલા અહેવાલો મુજબ કલાત શહેરમાં થયેલા આ હુમલામાં માર્યા ગયેલા લોકોમાં ડૉક્ટરો અને દર્દીઓનો સમાવેશ થાય છે.

પૂર્વ વિસ્તારમાં ઇસ્લામિક સ્ટેટના ઉગ્રવાદીઓને નિશાન બનાવવા માટેના એક હવાઈ હુમલામાં 15 નાગરિકોનાં મૃત્યુ થયાં હોવાનો પણ અહેવાલ છે.

બીબીસીએ પોતાની તપાસમાં જાણ્યું કે ગત એક માસમાં અફઘાનિસ્તાનમાં થયેલા સંઘર્ષોમાં ઓછામાં ઓછા 473 નાગરિકો માર્યા ગયા છે.

આ તપાસમાં જાણવા મળ્યું કે કુલ સંખ્યા પૈકી પાંચમો હિસ્સો નાગરિકોનો હતો.

રક્ષા મંત્રાલયના એક વરિષ્ઠ અધિકારીએ રાજધાનીમાં રૉયટર્સ ન્યૂઝ એજન્સીને કહ્યું કે નાની ટ્રકમાં ભારે માત્રામાં બૉમ્બ ભરીને લાવવામાં આવ્યો અને તેને કલાત હૉસ્પિટલની નજીક ઉડાવી દેવામાં આવી. 

અહેવાલો મુજબ આ જબુલ પ્રાંતની મુખ્ય હૉસ્પિટલ હતી. ગવર્નર રહમતુલ્લાહ યારમલે કહ્યું કે હૉસ્પિટલ સંપૂર્ણપણે બરબાદ થઈ ગઈ છે.

તાલિબાને કહ્યું કે એમનો ટાર્ગેટ હૉસ્પિટલની સામેનું સરકારી ખુફિયા કાર્યાલય હતું. 

ગુરૂવારે સવારે થયેલા હુમલામાં માર્યા ગયેલા લોકોની કુલ સંખ્યાની હજી ખરાઈ થઈ શકી નથી પરંતુ જબુલના ડૅપ્યુટી ગર્વનરે કહ્યું કે 20 લોકોનાં મૃત્યુ થયાં અને 90 લોકો ઘાયલ છે.

ઘટનાસ્થળ પર હાજર લોકોએ જોયું કે મહિલાઓ અને બાળકોને કાટમાળમાંથી બહાર કાઢવામાં આવી રહ્યા હતા.

ન્યૂઝ એજન્સી એએફપી મુજબ વિશ્વવિદ્યાલયના એક વિદ્યાર્થીએ કહ્યું કે આ ભયાનક હતું. 

હવાઈ હુમલામાં શું થયું?

સમાચાર એજન્સી રૉયટર્સ મુજબ અફઘાન રક્ષા મંત્રાલયે કહ્યું કે નાનગરહર પ્રાંતના ખોગયાની જિલ્લામાં બુધવારે રાતે હુમલો થયો જેમાં ઇસ્લામિક સ્ટેટના છોકરાઓને નિશાન બનાવાવમાં આવ્યા. 

જોકે, એક સુરક્ષા અધિકારીએ બીબીસીને કહ્યું કે હુમલામાં 15 નાગરિકોનાં મૃત્યુ થયા છે અને 6 લોકો ઘાયલ થયા છે. અહેવાલ મુજબ માર્યા જનાર લોકો અખરોટના ખેતરમાં કામ કરી રહ્યા હતા. 

કબીલાના વડીલ મલિક રાહત ગુલે રૉયટર્સને કહ્યું કે એક ડ્રોન દ્વારા તેમને નિશાન બનાવવામાં આવ્યા. હુમલો થયો ત્યારે મજૂરો તાપણી કરીને ટોળે વળેલા હતા. 

હાલ આ ઘટનાની તપાસ ચાલી રહી છે. 

છેલ્લા મહિનાથી અફઘાનિસ્તાનની સ્થિતિ શું છે?

બીબીસીને પોતાની એક તપાસમાં જાણવા મળ્યું છે કે ગત ઑગસ્ટ મહિનામાં અફઘાનિસ્તાનમાં દરરોજ 74 લોકો માર્યા ગયા હતા. જેમાં પુરુષો, મહિલાઓ અને બાળકોનો સમાવેશ થાય છે.

અમેરિકા યુદ્ધગ્રસ્ત અફઘાનિસ્તાનમાં 18 વર્ષોથી હાજર પોતાના સૈનિકોને હવે પરત બોલાવવા માગે છે અને આ વિશે ચર્ચા થઈ રહી...\nદસ્તાવેજની સમાન ભાષામાં સારાંશ:
દક્ષિણ અફઘાનિસ્તાનમાં તાલિબાની ઉગ્રવાદીઓએ વિસ્ફોટકો ભરેલી એક ટ્રકથી એક હૉસ્પિટલની બહાર બ્લાસ્ટ કરતાં 20 લોકોનાં મૃત્યુ થયાં છે.